196 



Industrigreen er indført i Hertugdømmet, n;en den her anførte 

 Kjendsgjerning synes at vise, at den allerede blev dreven i det 

 13de Aarhundrede. Paa den slesvigske Vestkyst findes nemlig, 

 saasnart man kun Qerner sig \'4 Miil fra Stranden ingen Skaller 

 af nulevende Muslingarter indblandet i Sand og Gruus , og det 

 er i høi Grad usandsynligt, at man til dette omfattende og kost- 

 bare Bygningsarbeide skulde have hentet Gruus fra Strandbredden 

 i en Afstand af flere Miil medens den nærmeste Omegn har til 

 Muurkalk brugbart Sand. Skalstykket kan altsaa ikke vel hidrøre 

 fra andre Bestanddele af iMuurkalken end fra den dertil benyttede 

 Kalk, ved hvis Brænding ofte enkelte Skaller eller Brudstykker 

 af Skaller forblive ubrændte og altsaa ved den senere Lædskning 

 beholde deres Form og Kjendemærker. 



Der er endnu en anden Bemærkning, som jeg ved denne Leilig- 

 hed ikke vil undlade at meddele. Ved den almindelige Muurkalks 

 Tilberedning foretrækker man Qvartssand fremfor alle andre kornede 

 Mineraher, fordi Kalken forbinder sig fastere med Qvarts, end 

 med andre lignende Substantser, der forekomme i Sandform. 

 Ikke destomindre er der mange Chemikere, der have beskjæftiget 

 sig med Mørtelens chemiske Theori, som mene, at der ved 

 Muurkalkens Tilberedning og Hærdning ikke finder nogen che- 

 misk Vexelvirkning Sted mellem Qvartssandets Kiseljord og Kalk- 

 hydratet, og at der under de stedfindende Omstændigheder ikke 

 dannes kiselsuur Kalk. Man har analyseret Muurkalk fra meget 

 gamle Bygninger, og har fundet kiselsuur Kalk i samme, men 

 der blev altid den Tvivl tilbage om ikke den anvendte Kalksteen 

 allerede før Brændingen og før Muurkalkens Tilberedning havde 

 indeholdt Kiselsyren, hvilket som oftest er Tilfældet med de 

 naturlige Kalkstene. I dette Tilfælde, hvor almindelige Muslinge- 

 skaller rimeligviis ere, anvendte til Kalkbrændingen, og disse inde- 

 holde ingen, eller kun en forsvindende Mængde Kiseljord, maatte 

 Kiseljorden, hvis den fandtes i chemisk Forbindelse med Kalken, 

 hidrøre fra den chemiske Vexelvirkning imellem Kalken og Qvarts- 

 sandet under og efter Muurkalkens Tilberedning og Anvendelse. 



